रोहतक। रोहतक के वैश्य इंजीनियरिंग कॉलेज के कर्मचारियों की हड़ताल शुक्रवार को 11वें दिन भी जारी है। प्रशासन ने इंजीनियरिंग कॉलेज में धारा 144 लगाई है। कर्मचारी साथी कर्मचारियों को वापस रखने से पहले धरने से उठने को तैयार नहीं हैं।
गुरुवार को लौटा दिया था एसडीएम को
बता दें कि यह हड़ताल संस्था से निकाले गए 34 कर्मचारियों को वापस रखने के लिए की जा रही है। इसी के चलते गुरुवार को एसडीएम दलबीर सिंह कर्मचारियों के बीच पहुंच उनसे बात की। पुलिस बुलाने के सवाल पर एसडीएम ने कहा कि संस्था के अन्य शिक्षण संस्थानों पर भी तालाबंदी की सूचना के चलते पुलिस बुलाई गई है। इसी दौरान इंजीनियरिंग कॉलेज के प्राचार्य ने एडमिन ब्लॉक खुलवाकर दफ्तर में बैठने की इच्छा जाहिर कर दी। इस पर कर्मचारियों ने दलील दी कि ब्लॉक के बाहर पौने दो सौ कर्मचारी धरने पर बैठे हैं और प्राचार्य दफ्तर में अकेले बैठेंगे। उनके हस्ताक्षर के बाद ही कर्मचारियों को निकाला गया है। इस पर एसडीएम लौट गए।
कॉलेजियम सदस्य बोले, विधायक कर्मचारियों के साथ
पुलिस के पहुंचने की सूचना मिलने पर कॉलेजियम सदस्य राजेंद्र बंसल, विजय बाबा अजय गुप्ता भी आंदोलनरत कर्मचारियों के बीच पहुंच गए। विधायक मनीष ग्रोवर से मोबाइल पर वार्ता के बाद उन्होंने कहा कि विधायक कर्मचारियों के साथ हैं और आश्वासन दिया है कि पुलिस-प्रशासन द्वारा कर्मचारियों के खिलाफ कोई ज्यादती नहीं की जाएगी।
आगे की स्लाइड्स में देखें और फोटोज.......................
hin_Deva hin_Deva hin_Deva bho_Deva awa_Deva hin_Deva